open-index/open-wikipedia-markdown huggingface dataset:
Word Broadcasting Corporation

Ang **Word Broadcasting Corporation** (kilala rin bilang **Filipinas Broadcasting Association, Inc.**) ay isang kumpanyang pagsasahimpapawid na pag-aari ng Society of the Divine Word. Ang punong tanggapan nito ay matatagpuan sa Unibersidad ng San Carlos, Downtown Campus, Corner. P. del Rosario St., Lungsod ng Cebu.

## Kasaysayan 
Itinatag ang WBC noong Marso 24, 1968 ng mga Redemptorista. Noong 1979, nasa ilalim ito ng pamamahala ng Philippine Southern Province ng Society of the Divine Word. Kasalukuyan ito kasapi ng Catholic Media Network.

## Mga himpilan 
### AM 
### FM 
### Mga dating Himpilan 
## Mga sanggunian 
## Mga panlabas na link 
*Profile sa SVD-PHS
*Opisyal na Websayt

Kategorya:Mga kompanyang pagsasahimpapawid ng Pilipinas
Airpaz

Ang Airpaz ay isang online na ahensiya ng paglalakbay (OTA) sa rehiyong Asia–Pacific na nagbibigay ng mga serbisyo para sa reserbasyon ng biyahe, accommodation, at insurance sa paglalakbay. Itinatag ito noong 2011 at may punong-tanggapan sa Jakarta, Indonesia.

Noong 2014, nagsimulang magbenta ang kumpanya ng ticket sa eroplano online. Naglunsad din ito ng mobile apps sa Google Play Store at Apple App Store.

Noong 2017, nakipagsosyo ang Airpaz sa Touch 'n Go upang isama ang serbisyo sa pag-book sa digital wallet platform.

Noong 2019, inilunsad ng Airpaz ang serbisyo sa pag-book ng hotel at accommodation.

Noong Enero 2022, nakipagtulungan ang Airpaz sa Shopee upang maisama ang serbisyo sa pag-book sa E-commerce platform. Sa parehong taon, inilabas ng kumpanya ang bagong paraan ng pagbabayad gamit ang Scan QR sa pakikipagtulungan sa ATOME.

Pagsapit ng huling bahagi ng 2022, pinalawak ng Airpaz ang serbisyo nito sa merkado ng Pilipinas sa pamamagitan ng integrasyon sa mga pangunahing bangko gaya ng GCash, BPI, at Billease.

Noong Marso 2023, nakipagtulungan ang kumpanya sa PK Fares upang pagandahin ang flight booking features.. Nakipagsosyo rin ito sa Cover Genius upang maglunsad ng insurance sa paglalakbay at ITJI.

Noong Disyembre 2024, pinalawak pa ng Airpaz ang internasyonal na presensya nito sa pamamagitan ng paglulunsad ng Air8t.

## Mga Sanggunian
PubMed

Ang **PubMed** ay isang bukas na makukuha at malayang *database* na pangunahing naglalaman ng MEDLINE, isang koleksyon ng mga sanggunian at abstrakto tungkol sa agham-buhay at mga paksang biyomedikal. Ang National Library of Medicine (NLM, o Pambansang Aklatan ng Medisina) ng Estados Unidos, na nasa ilalim ng National Institutes of Health (NIH, o Pambansang Institusyon ng Kalusugan), ang nangangasiwa sa *database* bilang bahagi ng sistemang Entrez para sa paghahanap ng impormasyon.

Mula 1971 hanggang 1997, ang online na pagkuha sa MEDLINE ay isinasagawa sa pamamagitan ng kompyuter at linya ng telepono, na karaniwang ginagamit sa mga institusyong pasilidad tulad ng mga aklatan sa unibersidad. Noong Enero 1996, unang inilunsad ang PubMed, na sinumulan ang panahon para sa pribado, libre, at direktang paghahanap sa MEDLINE mula sa tahanan o opisina. Noong Hunyo 1997, opisyal na ginawang libre para sa publiko ang paggamit ng sistemang PubMed. Sa karaniwan, ang mga resulta ay nakaayos ayon sa Pinakabago, subalit maaaring baguhin ito sa Pinakamainam na Tugma, Petsa ng Pagkakalathala, Unang May-akda, Huling May-akda, Dyornal, o Pamagat.

Ang disenyo ng websayt ng PubMed at ang *domain* nito ay isinapanahon noong Enero 2020 at naging paunang pili simula 15 Mayo 2020, kalakip ang mga bago at pinahusay na tampok. Nagkaroon ng negatibong reaksiyon mula sa maraming mananaliksik na madalas gumamit ng nasabing websayt.

### Tagatukoy na PMID 
Ang PMID (*PubMed Identifier* o *PubMed Unique Identifier*) ay isang natatanging bilang na buumbilang na nagsisimula sa 1 at itinalaga sa bawat tala sa PubMed. Ang PMID ay hindi katumbas ng PMCID (*PubMed Central Identifier*), na siyang tagatukoy para sa lahat ng gawaing inilathala sa PubMed Central na bukas sa publiko.

Ang pagkakatalaga ng isang PMID o PMCID sa isang publikasyon ay hindi nagsasabi ng anuman tungkol sa uri o kalidad ng nilalaman. Ang mga PMID ay ibinibigay hindi lamang sa mga *peer-reviewed* (sinuri ng kapwa dalubhasa) na artikulo, kundi pati na rin sa mga liham sa patnugot, opinyong editoryal, kolum ng opinyon, at iba pang bahagi ng dyornal na piniling isama ng patnugot. Ang pagkakaroon ng isang tagatukoy ay hindi rin garantiya na ang artikulo ay hindi binawi dahil sa pandaraya, kakulangan sa proseso, o maling asal. Maging ang mga anunsyo ng pagwawasto sa mga orihinal na artikulo ay maaaring tumanggap ng sarili nilang PMID.

Bawat bilang na ipinasok sa kahon ng paghahanap ng PubMed ay awtomatikong tinatrato bilang isang PMID. Kaya naman, anumang sanggunian sa PubMed ay maaaring matagpuan sa pamamagitan ng paggamit ng kaukulang PMID.

## Mga sanggunian 
Kategorya:Mga website
Kategorya:Database
Stonehenge

Ang **Stonehenge** ay isang prehistorikong estrukturang megalitiko sa Kapatagang Salisbury sa Wiltshire, Inglatera,  sa kanluran ng Amesbury. Binubuo ito ng panlabas na singsing ng mga nakatayong batong sarsen, bawat isa ay may taas na humigit-kumulang , lapad na , at bigat na tinatayang 25 tonelada. Nakapatong sa mga ito ang magkakabit na pahalang batong lintel, na ikinabit sa pamamagitan ng mga hugpungang mortise at tenon, isang tampok na natatangi sa mga monumentong kapanahon nito. Sa loob nito ay may isang singsing ng mga mas maliliit na batumbughaw (). Sa loob pa nito ay mga malalayang nakatayong triliton, dalawang mas matabang patayong sarsen na pinagdugtong ng isang lintel. Ang buong monumento, na ngayo’y guho na, ay nakahanay sa pagsikat ng araw tuwing solstisyong tag-init at sa paglubog ng araw tuwing solstisyong taglamig. Ang mga bato ay nakalagay sa loob ng mga gawang-lupang istraktura sa gitna ng pinakamakapal na kompleks ng mga monumento mula sa Panahong Neolitiko at Panahong Bronse sa Inglatera, kabilang ang ilang daang *tumuli* (mga punso ng libingan).

Itinayo ang Stonehenge sa ilang yugto simula noong mga 3100 BK at nagpatuloy hanggang mga 1600&nbsp;BK. Ang sikat na bilog ng mga malalaking batong sarsen ay inilagay sa pagitan ng 2600 BK at 2400 BK. Ang nakapalibot na pabilog na bangkong lupa at kanal, na bumubuo sa pinakaunang yugto ng monumento, ay napetsahan noong mga 3100 BK. Iminumungkahi ng radyokarbonong pagpetsa na inilagay ang mga batumbughaw sa  kanilang kasalukuyang puwesto sa pagitan ng 2400 at 2200 BK, bagama't maaaring nasa lugar na sila noon pang 3000 BK.

Bilang isa sa pinakatanyag na pook-tanawin sa Reyno Unido, kinikilala ang Stonehenge bilang isang ikono ng kulturang Britaniko. Ito ay isang legal na kinikilalang protektadong monumento mula pa noong ipinasa ang '''' (Batas sa Proteksyon ng Sinaunang Monumento) noong 1882.

## Mga sanggunian
Kategorya:Mga pahinang nagpapakita ng mga paglalarawan sa wikidata bilang fallback sa pamamagitan ng Module:Annotated link
Kategorya:Mga koordinado sa Wikidata
Kategorya:Bantayog
Kategorya:Inglatera
Miss World 2026

Ang **Miss World 2026** ang magiging ika-73 edisyon ng Miss World pageant. Kokoronahan ni Suchata Chuangsri ng Taylandiya ang kaniyang kahalili sa pagtatapos ng kompetisyon.

## Mga kandidata 
Ang mga sumusunod ay mga kumpirmadong kalahok:

## Mga paparating na pambansang pageant 
## Mga tala 
## Mga sanggunian 
## Panlabas na kawing 
* 

Kategorya:Miss World
San Girolamo dei Croati

Ang **San Jeronimo ng mga Croata** ay ang pambansang simbahang Katoliko ng Croatia sa Via Tomacelli sa Campus Martius ng Roma, Italya. Isa na itong kapilya ng Pontipikyo Kolehiyo Kroata ni San Jeronimo sa Roma at bukas lamang sa mga bisita sa pamamagitan ng pag-aayos sa Kolehiyo.
right|thumb|300x300px| Seksiyon ng patsada

## Pangalan 
Ito ay kilala rin bilang "San Jeronimo ng mga Ilirio" (), at dating kilala bilang "San Jeronimo ng mga Eslabo" ().

## Kasaysayan 
thumb| San Girolamo degli Schiavoni sa isang 1667/69 ukit
Ito ay unang itinayo noong 1585-1587 para sa mga lumikas mula sa mga lugar na pinamumunuan ng mga Turko, at inialay kay San Jeronimo, na mula sa Dalmatia (dating Romanong *Illyricum*). Ang maliit, wasak na simbahan ng Santa Marina de Posterula ay ibinigay sa kanila noong 1453 (ang taon ng Pagbagsak ng Constantinopla) ni Papa Nicolas V, para sa pagtatayo ng isang simbahan at opsisyo. Minsan itong nakaharap sa daungan na itinayo sa Ilog Tiber, na tinatawag na Porto di Ripetta.

Ang kopradya ay pinalitan ng pangalan na Congregatio o "Samahan ni San Jeronimo" noong 1544.

## Arkitektura 
Bandang 1588, si Pope Sicto V, na bilang Cardinal Montalvo ay nagsilbi bilang kardinal-protektor, ay inatasan si Martino Longhi ang Nakatatanda na ganap na muling itayo ang simbahan at magdagdag ng kampanaryo. Ang huling patsadang Renasimyento ay travertino, pinalamutian ng mga sagisag ng papa.

thumb|250x250px| Retrato ng Porto di Ripetta noong 1865

## Mga nakalibing 
Ang mga maagang libing ay isinagawa sa sementeryo ng bahay pampanauhin.

* Juraj Barakovic, makata, 1628
* Johannes Lucius, mananalaysay, 1679
* Ivan Paštrić, lingguwista, 1708

## Tingan din 
* Mga simbahan ng Roma

## Mga sanggunian 
## Mga pinagkuhanan 
* Mariano Armellini, *Le chiese di Roma dal secolo IV al XIX*, Roma 1891, pp.&nbsp;328–329
* Christian Hülsen, *Le chiese di Roma nel Medio Evo*, Firenze 1927, pp.&nbsp;380–381
* F. Titi, *Descrizione delle Pitture, Sculture at Architetture esposte in Roma: San Girolamo degli Illiri*, Roma 1763, pp.&nbsp;396–397

Kategorya:Mga koordinado sa Wikidata
Kategorya:Infobox mapframe without OSM relation ID on Wikidata
Homoheneong polinomial

Sa sipnayan, ang **tulad-uriing damikay** (), ay isang damikay kung saan iisa ang antas ng bawat takay nito. Halimbawa,  isang tulad-uriing damikay sa ika-5 antas sa dalawang aligin ang x^5 + 2 x^3 y^2 + 9 x y^4 
. Samantala, hindi tulad-uriin ang x^3 + 3 x^2 y + z^7 , sapagkat paiba-iba ang antas ng bawat takay. Laging tulad-uriing kabisa ang isang kabisang itinuturing gamit ang isang tulad-uriing damikay.

Tinatawag na **tulad-uriing anyo**, o **anyo** lamang, ang kabisang tinutukoy ng isang tulad-uriing damikay. Ang **dalwahing anyo** naman ay isang anyo sa dalawang aligin. 

Laging tulad-uriin ang isang damikay na walang antas; mulhagi lamang ito ng larang o sinsing ng mga katuwang, na karaniwang tinatawag na lagiin o bilangin. Tinatawag na tuwiring anyo ang isang anyong nasa unang antas. Isang dawaking anyo naman ang isang anyo sa ikalawang antas. Sa sukgisan, ang Euclidhing agwat ay ang pariugat ng isang dawaking anyo.

## Talababa
## Mga sanggunian
## Mga kawing panlabas
* 
* 

Kategorya:Alhebraikong heometriya
Kategorya:Multilinyar na alhebra
Bagyong Barry

Ang **Bagyong Barry**, ay isang maulang bagyo sa Gitnang Amerika, partikular sa bansang Mehiko, namuo ang bagyo noong Hunyo 28 sa "Gulpo ng Mehiko" at tumama sa lungsod ng Veracruz, Mehiko, nalusaw ang sama ng panahon ika Hunyo 30, 2025.

## Meteorolohikal
Ika Hunyo 27 ng namataan ang isang sama ng panahon sa silangan ng lungsod Cancun, Mehiko, habang tinatahak ang direksyong kanluran, hilagang kanluran.

### Pagbaha sa Gitnang Texas
Ika Hulyo 1–2 ng malusaw ang bagyo sa bahagi ng silangang Mehiko, nang ragasain ng malaking pagbaha ang Gitnang Texas dulot ng malakas na pag ulan sa loob ng 45 minuto na may taas na 26 (8 metro) sa Ilog ng Guadalupe, partikular sa mga bayan ng Hunt at Kerrville sa lalawigan ng Hill, Texas. Mahigit 119 ang mga naitalang nasawi at 172 pa ang mga nawawala.

## Sanggunian
Kategorya:2025 sa Estados Unidos
Kategorya:Bagyo sa Estados Unidos
Kategorya:Bagyo sa Atlantiko
Mga Paliguan ni Diocleciano

Ang **Mga Paliguan ni Diocleciano** (Latin: *Thermae Diocletiani*, Italyano: *Terme di Diocleziano*) ay mga pampublikong paliguan sa sinaunang Roma. Pinangalanan pagkatapos ng emperador na si Diocleciano at itinayo mula AD 298 hanggang 306, ito ang pinakamalaki sa mga paliguang imperyal. Ang proyekto ay orihinal na inatasan ni Maximiano sa kaniyang pagbabalik sa Roma noong taglagas ng 298 at ipinagpatuloy pagkatapos ng pagbibitiw niya at ni Diocleciano sa ilalim ni Constancio, ama ni Constantino.

Ang mga paliguan ay bukas hanggang c. 537, nang putulin ng mga Ostrogodo ang mga akwedukto patungo sa lungsod ng Roma. Makikita sa pook ang Basilika ng Santa Maria degli Angeli e dei Martiri, na itinayo sa loob ng mga guho noong ika-16 na siglo, ang Simbahan ng San Bernardo alle Terme, at bahagi ng Pambansang Museong Romano.

## Kasaysayan 
Ang mga paliguan ay inatasan ni Maximiano bilang parangal sa kapuwa emperador na si Diocleciano noong AD 298, sa parehong taon na bumalik siya mula sa Africa. Ang katibayan nito ay matatagpuan sa mga ladrilyo mula sa pangunahing lugar ng mga paliguan, na malinaw na nagpapakita ng mga selyo ng panahon ng Dioclecianiko. Ang ebidensiyang ito ay nagpapakita ng epekto ng napakalaking proyekto sa industriya ng ladrilyo na ang lahat ng gawain ng mga ito ay napunta sa iba at nasa ilalim ng kontrol ng emperador. Naganap ang pagtatayo sa pagitan ng taon na ito ay unang inatasan at minsan sa pagitan ng pagbibitiw ni Diocleciano noong 305 at pagkamatay ni Constancio noong Hulyo 306.

Noong unang bahagi ng ika-5 siglo, ang mga paliguan ay ipinanumbalik. Ang mga paliguan ay nanatiling ginagamit hanggang sa pagkubkob ng Roma noong 537 nang putulin ng haring Ostrogodo na si Vitiges ang mga akwedukto.

Ayon sa medyebal na librong gabay na *Mirabilia Urbis Romae*, ang mga paliguan noon ay kilala bilang "Palatium Diocletiani".

## Mga sanggunian 
Kategorya:Mga koordinado sa Wikidata
Kategorya:Mga artikulong naglalaman ng Italyano
Kategorya:Infobox mapframe without OSM relation ID on Wikidata
Kategorya:Mga artikulong naglalaman ng Latin
Arkitekturang Italyano

[right|thumb|250x250px| Ang Katedral ng [Katedral ng Florencia|Santa Maria del Fiore sa Florencia ni Filippo Brunelleschi, na may pinakamalaking ladrilyong simboryo sa mundo, at itinuturing na isang obra maestra ng arkitektura ng mundo.]]
Ang Italya ay may napakalawak at magkakaibang estilo ng arkitektura, na hindi basta-basta mauuri ayon sa panahon o rehiyon, dahil sa paghahati ng Italya sa iba't ibang maliliit na estado hanggang 1861. Lumikha ito ng lubos na magkakaibang at eklektikong hanay sa mga disenyo ng arkitektura. Ang Italya ay kilala sa malalaking tagumpay sa arkitektura, tulad ng pagtatayo ng mga akwedukto, templo, at katulad na mga estruktura noong sinaunang Roma, ang pagtatatag ng kilusang arkitektural ng Renasimyento noong huling bahagi ng ika-14 hanggang ika-16 na siglo, at ang pagiging tinubuang-bayan ng Palladianismo, isang estilo ng konstruksiyon na nagbigay inspirasyon sa mga kilusan tulad ng disenyo ng mga arkitekturang Neoklasiko, at nakaimpluwensiya sa disenyo ng mga itinayong bahay-kanayunan ng mga maharlika sa buong mundo, lalo na sa Reino Unido, Australia, at Estados Unidos noong huling bahagi ng ika-17 hanggang unang bahagi ng ika-20 siglo.

Matatagpuan sa Italya ang ilan sa mga pinakamagagandang gawa sa arkitekturang Kanluranin, tulad ng Koliseo, Duomo ng Milan, Mole Antonelliana sa Turin, Katedral ng Florencia, at mga disenyo ng gusali ng Venecia. Ang Italya ay may tinatayang kabuuang 100,000 monumento ng lahat ng uri (museo, palasyo, gusali, estatwa, simbahan, agaleriya ng sining, villa, puwente, makasaysayang bahay, at mga labing arkeolohiko). Ang Italya ngayon ay nangunguna sa modernista at disenyong sostenible kasama ng mga arkitekto tulad nina Renzo Piano at Carlo Mollino.

Ang arkitekturang Italyano ay malawak ding nakaimpluwensiya sa arkitektura ng mundo. Bukod dito, ang arkitekturang Italyanisante, na sikat sa ibang bansa mula noong ika-19 na siglo, ay ginamit upang ilarawan ang dayuhang arkitektura na itinayo sa estilong Italyano, lalo na hinango sa arkitekturang Renasimyento.

## Tingnan din 
* Arkitektura ng Roma
* Akitekturang Hilaga-Kanlurang Italyano
* Arkitekturang Italyanisante
* Medalyang Ginto para sa Arkitekturang Italyano
* Kronolohiya ng arkitekturang Italyano
* Talaan ng mga paaralang arkitektural sa Italya

## Mga sanggunian 
## Mga panlabas na link 
* Joseph Woods (1828),  .
Radyo Natin

Ang **Radyo Natin** ay isang grupo ng radyong pangkomunidad na pag-aari ng MBC Media Group. Mayroon itong mahigit 100 himpilan sa buong Pilipinas mula Batanes sa pinakahilagang bahagi hanggang sa Bongao sa timog. Meron din itong pangunahing feed na sumasahimpapawid sa HD2 channel ng 96.3 FM.

Hindi tulad ng mga ibang grupong panradyo ng MBC, karamihan ng mga himpilan ng Radyo Natin pinamamahalaan ng iba't ibang lokal na kumpanya, ahensya at indibidwal sa ilalim ng kasunduan.

## Kasaysayan 
Inilunsad ng MBC ang **Radyo Natin** noong Disyembre 16, 1997 bilang kapalit sa panandaliang Community Radio Network (ComNet). Sa simula, kabilang sa mga programa nito ang pag-riley sa DZRH tuwing umaga, mga lokal na programa mula kalagitnaan ng umaga hanggang gabi, at *Ang Dating Daan* sa kalagitnaan ng gabi.

Noong 2008, may balak itong maglunsad ng pantelebisyon bilang TV Natin. Bagamat, hindi ito natuloy at sa halip naglunsad ang pantelebisyon ng DZRH na **DZRH RadyoVisyon** (na ngayo'y **DZRH News TV**).

Noong kalagitnaan ng 2017, karamihan ng mga himpilan ng Hot FM ay naging bahagi ng Radyo Natin, na epektibong bumuwag sa grupo ng Hot FM. Lumawak ang Radyo Natin sa mahigit 120 himpilan sa buong bansa.

## Buod 
May sari-sariling mga lokal na programa ang mga himpilan ng Radyo Natin mula sign-on ng 4:00 am hanggang 5:00 am, 8:30 am hanggang 1:00 pm at mula 5:00 pm hanggang 7:00 pm. Tuwing Lunes hanggang Biyernes, Umeere ito ng DZRH mula 5:00 am hanggang 7:00 am. Tuwing Lunes hanggang Sabado, umeere ito ng pangunahing feed mula 1:00 pm hanggang 5:00 pm at 7:00 pm hanggang 10:00 pm. Pagdating ng 10:00 pm, may ilang himpilan na pansamantalang namamaalam sa ere, may ilan din na ipinagpatuloy ang kanilang pagsasahimpapawid hanggang hating gabi.

## Mga parangal 
Ginawaran ang Radyo Natin bilang Best Provincial FM Station sa Pilipinas sa loob ng 4 na magkakasunod na taon sa ika-21, 22, 23 at 26 na KBP Golden Dove Awards (2012, 2013, 2014 at 2018).

## Mga sanggunian 
## Mga panlabas na link 
* Opisyal na Website ng Radyo Natin FM

Kategorya:MBC Media Group
Kategorya:Mga network panradyo
Selinunte

thumb|300x300px| Plano ng sinaunang Selinunte na nagpapakita ng sinaunang baybayin
Ang **Selinunte** (  , ;       ;     ;    ) ay isang mayaman at malawak na sinaunang Griyegong lungsod ng Magna Graecia sa timog-kanlurang baybayin ng Siciliia sa Italya. Ito ay matatagpuan sa pagitan ng mga lambak ng mga ilog ng Cottone at Modione. Nakatira ito ngayon sa  ng Castelvetrano, sa pagitan ng  ng Triscina di Selinunte sa kanluran at Marinella di Selinunte sa silangan.

Ang pook arkeolohiko ay naglalaman ng maraming magagandang templo, ang pinakaunang dating mula 550 BK, na may limang nakasentro sa isang akropolis.

Sa rurok nito bago ang 409&nbsp;BK ang lungsod ay maaaring may 30,000 naninirahan, hindi kasama ang mga alipin. Ito ay nawasak at inabandona noong 250 BK at hindi na muling tinirhan.

## Mga labing arkeolohiko 
thumb| Plano ng akropolis
Ang sinaunang lungsod ay nasa tabi ng dagat, sa pagitan ng Ilog Modione sa kanluran at ng Ilog Cottone sa silangan, sa dalawang matataas na lugar na konektado ng isang makitid na dalahikan. Ang bahagi ng lungsod sa timog, sa tabi ng dagat, ay naglalaman ng acropolis na nakabase sa paligid ng dalawang magkasalubong na kalye at naglalaman ng maraming templo (A, B, C, D, O). Ang bahagi ng lungsod sa Burol Mannuzza sa hilaga, higit pa sa loob ng bansa, ay naglalaman ng mga pabahay sa planong Ipodamo na kasabay ng akropolis at dalawang nekropolis (Galera-Bagliazzo at Manuzza).

## Mga tala 
## Mga sanggunian 
* 
* 
* 
* 

## Mga panlabas na link 
*  
* The excavations at Selinunte by New York University
* Animated virtual reconstruction of Selinunte Temple C
* Archaeological Park of Selinunte
* Selinunte photo gallery
* Selinunte essential video

Kategorya:Mga siyudad-estado ng Gresya
Kategorya:Sangguniang CS1 sa wikang Aleman (de)
Kategorya:Mga koordinado sa Wikidata
Dinakdakan

Ang **dinakdakan**, kilala rin bilang **warekwarek**, ay isang putaheng Pilipino na gawa sa iba't ibang lamang-loob mula sa ulo ng baboy, pulang sibuyas, siling haba o siling labuyo, luya, pamintang buo, katas ng kalamansi, at dahon ng laurel. Pinapakuluan muna ang mga parte ng baboy kasama ng mga pampabango sa loob ng humigit-kumulang isang oras o hanggang sa lumambot, saka iniihaw hanggang magkaroon ng kaunting pagkasunog. Hinihiwa ito nang maliliit at inihahain na may makremang sarsa na tradisyonal na gawa sa nilupak na lutong utak ng baboy, ngunit kadalasang pinapalitan ng mayonesa. Kabilang sa lamang-loob ng baboy na karaniwang ginagamit ang maskara, batok, at tainga. Minsan ay isinasama rin ang dila, atay, sikmura, at bituka. Karaniwang inihahain ang dinakdakan bilang pulutan, mga pampagana na kinakain habang umiinom ng alak. Maaari rin itong kainin na may kasamang kanin.

Magkahawig ang dinakdakan at sisig mula sa lutuing Kapampangan, ngunit hindi kasimpino ang hiwa ng dinakdakan at palagi itong inihahain kasama ng sarsa na gawa sa nilupak na utak o mayonesa.

## Mga sanggunian 
Kategorya:Lutuing Pilipino
Mole Antonelliana

Ang **Mole Antonelliana** ( ) ay isang pangunahing gusaling palatandaan sa Turin, Italya, na ipinangalan sa arkitekto nito, si Alessandro Antonelli. Ang '''' sa wikang Italyano ay isang gusali na may napakalaking sukat.i

Nagsimula ang konstruksyon noong 1863, sa lalong madaling panahon pagkatapos ng pag-iisang Italyano, at natapos noong 1889, pagkatapos ng kamatayan ng arkitekto. Orihinal na nais itayo bilang isang sinagoga, namamahay ngayon dito ang Museo Nazionale del Cinema (Museong Pambansa ng Pelikula), at pinaniniwalaang ang pinakamataas na museo sa mundo. Ang isang representasyon ng gusali ay itinampok sa likod ng Italyanong baryang 2 sentimong euro. Itinatampok ang mga bobedang Catalan sa kisame ng unang palapag sa ilalim ng autrio, na medyo bihira sa Italya ngunit sikat sa España, kung saan nagmula ang mga ito.

## Kasaysayan 
### Konstruksiyon 
thumb| Larawang nagpapakita ng Mole na may pansamantalang simboryo, noong 1875.
thumb| Tanaw sa gabi ng gusali
Ang gusali ay pinag-isipan at itinayo bilang isang sinagoga. Ang komunidad ng mga Hudyo ng Turin ay nagtamasa ng ganap na karapatang sibil mula noong 1848, at sa oras na nagsimula ang pagtatayo ng sinagoga, ang Turin ang kabesera ng bagong estado ng Italya, isang posisyon na hawak lamang nito mula 1860 hanggang 1864. Ang komunidad, na may budget na 250,000 lira at ang intensiyon na magkaroon ng gusaling karapat-dapat sa isang kabesera ng lungsod, ay ikinontrata si Alessandro Antonelli. Nagdagdag kamakailan si Antonelli ng  simboryo at espira sa ika-labing pitong siglong Basilica ng San Gaudenzio sa Novara at nangakong magtatayo ng isang sinagoga sa halagang 280,000 lira.

Ang relasyon sa pagitan ni Antonelli at ng komunidad ng mga Hudyo ay hindi kaaya-aya. Iminungkahi niya ang isang serye ng mga pagbabago na nagtaas ng huling taas sa , higit sa  mas mataas kaysa sa simboryo sa orihinal na disenyo. Ang ganitong mga pagbabago, bilang karagdagan sa mas malaking gastos at oras ng pagtatayo kaysa orihinal na inaasahan, ay hindi nakalulugod sa komunidad ng mga Hudyo at ang pagtatayo ay itinigil noong 1869, na may pansamantalang bubong.

## Mga sanggunian 
## Mga panlabas na link 
* Website ng National Museum of Film (sa Ingles)
* Ang Kasaysayan ng Nunal sa Piedmont Regional Site
*  

Kategorya:Infobox mapframe without OSM relation ID on Wikidata
Templo ng Concordia, Agrigento

Ang **Templo ng Concordia** (  , Griyego: *Ναός της Ομόνοιας*) ay isang templong Sinaunang Griyego ng Magna Graecia sa Valle dei Templi (Lambak ng mga Templo) sa Agrigento (Griyego: *Ακράγας*, Akragas) sa timog baybayin ng Sicilia. Ito ang pinakamalaki at pinakamahusay na napreserbang Ordeng Doriko sa Sicilia at isa sa pinakamahusay na napreserbang mga templong Griyego sa pangkalahatan,  lalo na ng ordeng Doriko. Ito ay matatagpuan isang kilometro silangan sa Templo ni Heracles.

## Paglalarawan 
left|thumb| Planong sahig ng templo
Itinayo ang templo  BK. Ang mahusay na napanatiling peristasis ng anim sa labintatlong hanay  ay nakatayo sa isang crepidoma ng apat na hakbang (sukat na , at  mataas). Ang sukat ng cella ay . Ang mga hanay ay  mataas at inukit na may dalawampung acanaladura at magkatugmang entasis (tapyas sa tuktok ng mga haligi at pamamaga sa paligid ng mga gitna).

Ito ay itinayo, tulad ng kalapit na Templo ni Juno, sa isang solidong base na idinisenyo upang madaig ang hindi pagkakapantay-pantay ng mabatong lupain. Ito ay karaniwang ipinangalan sa Concordia, ang Romanong diyosa ng pagkakaisa, para sa Roman-panahong Latin na inskripsiyon na matatagpuan sa malapit, na walang kaugnayan dito.  

## Mga sanggunian 
## Bibliograpiya 
* 
* 

Kategorya:Mga pinagmulan sa wikang Italyano ng CS1 (it)
Kategorya:Infobox mapframe without OSM relation ID on Wikidata
Korçë

Ang **Korçë** ay ang ikawalong pinakamataong lungsod ng Albania at ang upuan ng Kondado ng Korçë at Munisipalidad ng Korçë. Ang kabuuang populasyon ng lungsod ay 51,152 at 75,994 ng munisipalidad ng Korçë (senso noong 2011), sa kabuuang lawak na 806 km2 (311 sq mi). Nakatayo ito sa isang talampas na mga 850 m (2,789 piye) sa ibabaw ng antas ng dagat, na napapaligiran ng Bulubunduking Morava.

Ang lugar ng Old Bazaar, kabilang ang Mosque ng Mirahori, ay itinuturing na sentro ng buhay urbano ng lungsod. Itinatag ng lokal na maharlikang Ottomanong Albanes na si Ilias Bey Mirahori, ang lugar ng Korçë ay itinayo noong huling bahagi ng ika-15 siglo at simula ng ika-16 na siglo, gayunpaman, ang aktwal na pisyognomiya nito ay natanto noong ika-19 na siglo, sa panahon na tumutugma sa mabilis na paglago at pag-unlad ng lungsod. Ang Old Bazaar ay gumanap ng isang nangingibabaw na papel sa kasaysayan ng merkado ng  Ang Korçë ay ang pinakamalaking lungsod ng silangang Albania at isang mahalagang sentro ng kultura at industriya.

## Mga sanggunian
### Mga pinagkunan
*
*

Kategorya:Mga lungsod sa Albania
Metropolitanong Pransiya

thumb| Mapa ng Metropolitanong Pransiya.
thumb|480x480px| Mga teritoryo sa Europa at sa ibayong dagat ng Pransiya.

Ang **Metropolitanong Pransiya**, o ayon sa batas internasyonal na tinatawag din na **teritoryong Europeo ng Pransiya**, ay ang bahagi ng Republikang Pranses na matatagpuan sa Europa. Kabilang dito ang kontinental na bahagi ng Pransiya kasama ang mga pulong malapit sa Karagatang Atlantiko, sa Bambang ng Inglatera, at sa Dagat Mediteraneo, gayundin ang pulo ng Corsica. Ang Ibayong-Dagat ng Pransiya ay ang bahagi ng pambansang teritoryo na matatagpuan sa labas ng Europa .

Ang terminong Pranses na "*Métropole*" o "*France métropolitaine*" ay ginagamit sa Pransiya at mga bansang nagsasalita ng Pranses tulad ng Belhika at Suwisa, habang sa ibang bahagi ng Europa at sa batas internasyonal ginagamit ang mga katagang "teritoryong Europeo ng Pransiya", lalo na kung tinutukoy ang teritoryo ng Pransiya na kasama sa Pook na Schengen. Ang kontinental na bahagi ng Pransiya ay tinatawag ring ''l'Hexagone'' (Pranses para sa "Ang Eksagono").

### Mga sanggunian 
Kategorya:Pransiya
Ivan Henares

Si **Ivan Anthony Henares** (ipinanganak noong ika-6 ng Hulyo, 1979) ay isang Pilipinong tagapagtaguyod sa pagpapanatili ng mga pamanang pook, gurò sa turismo, at dalubhasa sa mga pamana ng Pilipinas. Kasalukuyan naglilingkod siya bilang Kalihim-Panlahat ng Pambansang Komisyon sa UNESCO ng Pilipinas, gayundin bilang Komisyoner ng Pambansang Komisyon para sa Kultura at mga Sining (NCCA). 

## Edukasyon 
May hawak si Henares na Batsilyer ng Sining sa Ekonomiks, Master ng Pangasiwaan sa Negosyo, at Diploma sa Pagpaplanong Urbano at Panrehiyon mula sa Unibersidad ng Pilipinas, Diliman. Nakuha niya noong 2021 ang kaniyang PhD sa Pangasiwaan sa Ospitalidad at Turismo, pati na ang Katibayan ng Pagtatapos sa Patakarang Pangkalikasan mula sa Pamantasang Purdue. Noong 2023, natapos niya ang isang Ehekutibong Katibayan ng Pagtatapos sa *Arts Innovation* mula sa Global Leaders Institute na nakahimpil sa Washington, DC.

## Adbokasiya sa pamana 
Sinimulan ni Ivan Henares ang kaniyang unang trabaho sa pagpapanatili ng pamana sa San Fernando, Pampanga kung saang sinimulan niya ang "*Preserving Heritage for Progress Program*" noong 2001. Naging kasapi siya ng Lupon ng mga Katiwala ng Samahan ng Pagpapanatili ng Pamana (*Heritage Conservation Society*) noong 2006, kung saan nagsilbi siya bilang Pangalawang Pangulo at Pangulo, at kasalukuyang Tagapangulo. Kasalukuyang nakaupo si Henares sa Lupon ng mga Komisyoner ng NCCA bilang pinuno ng *Subcommission on Cultural Heritage*. Humawak si Henares ng iba pang mga mahahalagang tungkulin sa mga organisasyong pangkultura, tulad ng Tagapangulo ng *Southeast Asian Cultural Heritage Alliance*, at ​Pangulo ng Pandaigdigang Komite sa Pangkulturang Turismo (ICTC) ng Pandaigdigang Sanggunian sa mga Bantayog at Pook (ICOMOS).

## Mga sanggunian 
## Mga panlabas na link 
* Bibliograpikong Impormasyon
* UP alumni awardees
* ICOMOS
* TOYM

Kategorya:Nabubuhay na mga tao
Kategorya:Ipinanganak noong 1979
Kategorya:Mga sining sa Pilipinas
Shakshouka

Ang **shakshouka** ay isang putaheng Magrebi na gawa sa mga pinotsang itlog sa sarsa ng mga kamatis, langis ng oliba, paminta, sibuyas, at bawang, na karaniwang pinapalasahan ng komino, paprika, at kayena. Isang sikat na ulam ang shakshouka sa buong Hilagang Aprika at Gitnang Silangan.

## Etimolohiya
Ang *shakshuka* ay nangangahulugang "halo" sa Arabeng Alherino, at "hinalo" sa Arabeng Tunesino. Inilalarawan ng *Oxford English Dictionary* ang bersiyong Ingles ng salita bilang hiniram mula sa higit sa isang pinagmulan: isang salitang onomatopeiko sa Arabeng Magribi, na kaugnay ng pandiwang *shakshaka* na nangangahulugang "bumula, sumirit, halu-haluin, batihin nang magkasama"; at ang salitang Pranses na *chakchouka*, na hiniram ng Ingles noong ikalabinsiyam na siglo, at nauna namang hiniram ng Pranses mula sa Arabeng Alherino.

## Kasaysayan
Iminumungkahi ni Gil Marks, habang binabanggit ang ilang pagkakatulad sa putaheng Otomano na *menemen*, na umusbong ang shakshouka mula sa *şakşuka* at kumalat sa Magreb sa pamamagitan ng impluwensiya ng Imperyong Otomano. Ang shakshouka ay gawa sa itlog, na karaniwang pinopotsa ngunit maaari ring batihin, gaya ng sa *menemen* ng Turkiya.

## Talababa 
## Mga sanggunian
Kategorya:Lutuing Gitnang Silangan
Kategorya:Almusal
Kategorya:Lutuing Italyano
Kategorya:Lutuing Kastila
Kategorya:Mga pambansang lutuin
Kategorya:Mga artikulong naglalaman ng Arabe
Nalukataq

thumb| Lundag-kumot sa Utqiaġvik, Alaska
Ang **nalukataq** (mula sa *naluk-* 'ihagis ito sa ilalim ng kamay; ihagis pataas' + *kataq*) ay ang pista ng pagbabalyena tuwing tagsibol ng mga Iñupiat ng Hilagang Alaska, partikular sa North Slope Borough. Tampok dito ang pinagmulan ng pangalan nito: ang dramatikong lundag-kumot ng mga Eskimo. "Nagmamarka sa pagtatapos ng panahon ng panghuhuli ng balyena tuwing tagsibol," ang Nalukataq ay lumilikha ng "damdamin ng pagkakaisa para sa buong pamayanan at para sa sinumang nais ng kaunting muktuk o makilahok sa lundag-kumot.... Sa anumang oras, gayunpaman, hindi kailanman nililimot ng Nalukataq ang orihinal nitong layunin, na kilalanin ang taunang tagumpay at husay ng bawat *umialik*, o kapitan ng tropang nagbabalyena.... Palaging sumasalamin ang mga [kaugalian ng] Nalukataq sa proseso ng pananatiling-buhay na likas sa pagbabahagi... isang mahalagang bagay... sa [buhay sa] Artiko."

Pagkatapos ng panahon ng paghuhuli ng balyena tuwing tagsibol, ipinagdiriwang ng mga matagumpay na tropa ang Nalukataq. Kaugnay ng solstisyo ng tag-init, idinaraos ang mga ito tuwing Hunyo at isinasagawa sa paraang maiwasan ang salungatan sa pagitan ng mga nayon upang makadalo ang mga kaibigan at kamag-anak mula sa malalayong pamayanan at makibahagi sa kasaganahan at kasayahan. Sa Utqiaġvik, bilang halimbawa, karaniwang idinaraos ang Nalukataq sa ikatlong linggo ng Hunyo. Sa ibang mga nayon, maaaring ito'y isagawa isang linggo bago o pagkatapos nito. Nakadepende ang iskedyul sa dami ng mga nahuling balyena at iba pang mga salik.

## Mga sanggunian
Kategorya:Alaska
Pagsibol ng Republikanismo

Ang **Pagsibol ng Republikansimo** ay isang kilusang pampulitika at panlipunan na nagsimula noong ika-17 hanggang ika-20 siglo kung saan unti-unting umusbong ang mga republikang pamahalaan sa halip ng mga monarkiyang absolutista. Bahagi ito ng mas malawak na pagbabagong politikal sa buong mundo, kabilang ang Himagsikang Amerikano, Himagsikang Pranses, Himagsikang Latin-Amerikano, at ang Himagsikang Pilipino.  Layon ng kilusan ang pagtatatag ng pamahalaang pinamumunuan ng mamamayan sa halip ng isang hari o emperador.
Linangan ng Matematika

Ang **Linangan ng Matematika** (), dinadaglat bilang **i-Math**, ay isa sa mga pangunahing tatagin para sa saliksikan at paturuan sa sipnayan sa Pilipinas. Nasa ilalim ito ng Dalubhasaan ng Agham ng Pamantasan ng Pilipinas.

Kasulukuyang nag-aalok ito ng mga di-gradwadong programa (BS Sipnayan at Kalit-an sa Sipnaying Takad at Pamamaraan) at gradwadong programa (MS Sipnayan, MS Sinalapat na Sipnayan (MSAM), MA Sipnayan, Panungkuling Paham sa Sinalapat na Sipnayan (PMAM) at Ph.D. Sipnayan).

## Larawan 

File:InstituteofMathematicsjf3253 10.JPG|InstituteofMathematicsjf3253_10|thumb|Harapan ng gusali
File:InstituteofMathematicsjf3237 12.JPG|Annex ng gusali ng iMath
File:InstituteofMathematicsjf3253 04.JPG

## Mga sanggunian
UM Broadcasting Network

Ang **University of Mindanao Broadcasting Network** (UMBN) ay isang kumpanyang pagsasahimpapawid na pag-aari ng pamilya Torres.  Ang punong tanggapan nito ay matatagpuan sa UMBN Media Center, C. Bangoy St. cor. Palma Gil St., Poblacion, Lungsod ng Davao. Nagpapatakbo ang kumpanyang ito ng mga himpilan sa buong bansa bilang **UMBN News & Public Affairs** sa AM, **Wild FM** at **Retro**, parehas sa FM.

## Kasaysayan 
Ang pinagmulan ng UMBN ay maaaring masubaybayan sa DXMC, ang unang himpilan sa Lungsod ng Davao at sa buong Mindanao na itinatag noong 1949 ng negosyanteng si Atty. Guillermo E. Torres sa ilalim ng Mindanao Colleges.

Noong Hunyo 22, 1957, kasabay ng pagpalit ng pangalan ng Mindanao Colleges sa bilang Unibersidad ng Mindanao, itinatag ang University of Mindanao Broadcasting Network. Inilunsad din ang DXUM na kapatid ng DXMC. Mula noon, naglunsad ito ng mga himpilan sa iba't ibang lugar sa Mindanao.

## Mga himpilan 
### AM 
### Wild FM 
### Retro 
### Mga dating himpilan 
## Mga sanggunian 
Kategorya:Mga kompanyang pagsasahimpapawid ng Pilipinas
Empirikal na pananaliksik

Ang **empirikal na pananaliksik** ay pananaliksik gamit ang empirikal na ebidensya—konkretong ebidensya mula sa aktwal na karanasan o obserbasyon.  Isa rin itong paraan ng pagkakaroon ng kaalaman sa pamamagitan ng direkta at hindi direktang pagmamasid o karanasan.  Mas pinahahalagahan ng empirismo ang ilang pananaliksik kaysa iba pang mga uri.   Ang empirikal na ebidensya (ang talaan ng mga direktang obserbasyon o karanasan ng isang tao) ay maaaring masuri sa dami (*quantitative)* o husay (*qualitative)*. Sa pamamagitan ng pagsusuri sa mga ebidensyang ito, mas masasagot ng mananaliksik ang malinaw na mga tanong na maaaring sagutin batay sa nakolektang datos. Iba-iba ang disenyo ng pananaliksik depende sa larangan o paksa. Madalas, pinagsasama ng mga mananaliksik ang pag-aanalisa gamit ang bilang at pag-aanalisa ng kahulugan, upang mas masagot ang mga tanong na hindi madaling pag-aralan sa laboratoryo, lalo na sa agham panlipunan at edukasyon.  

Sa ilang larangan, maaaring magsimula ang *quantitative research* sa isang tanong sa pananaliksik (halimbawa: "May epekto ba ang pakikinig ng vocal music habang nag-aaral ng listahan ng mga salita sa pag-alala sa mga salitang ito pagkatapos?") na sinusuri gamit ang eksperimento. Kadalasan, ang mananaliksik ay may tiyak na teorya hinggil sa paksang sinisiyasat  Batay sa teoryang ito, ipapanukala ang mga pahayag o ipotesis (halimbawa, 'Ang pakikinig sa vocal music ay may negatibong epekto sa pag-aaral ng listahan ng mga salita.  Mula sa mga hypothesis na ito, hinango ang mga prediksyon o hula tungkol sa partikular na mga pangyayari (halimbawa, ‘Ang mga taong nag-aaral ng listahan ng mga salita habang nakikinig ng musikang may lyrics ay makakaalala ng mas kaunting salita sa susunod na pagsusulit sa memorya kumpara sa mga taong nag-aaral ng listahan ng mga salita nang tahimik.’) Ang mga hulang ito ay maaaring masuri gamit ang angkop na eksperimento. Depende sa magiging resulta ng eksperimento, ang teorya na pinagbatayan ng mga ipotesis at prediksyon ay maaaring mapatibay o hindi, o maaaring kailanganing baguhin at muling isailalim sa karagdagang pagsubok.
## Mga sanggunian
Mahigpit at malambot na agham

Ang **mahigpit (o matapang) na agham** at **malambot na agham** (Ingles: *hard science and soft science)* ay mga kolokyal na katagang ginagamit upang ihambing ang mga larangang pang-agham batay sa pinaghihinalaang metodolohikal na higpit, katumpakan, at kawalang-kinikilingan.    Sa pangkalahatan, ang mga pormal na agham at natural na agham ay itinuturing na *mahigpit na agham*, samantalang ang mga agham panlipunan at iba pang mga agham ay inilarawan bilang *malambot na agham*. 

Ang mga tiyak na kahulugan ay iba-iba,  ngunit ang mga tampok na kadalasang binabanggit bilang katangian ng *mahigpit na agham* ay kinabibilangan ng paggawa ng mga masusubok na hula, pagsasagawa ng mga kontroladong eksperimento, pag-asa sa nasusukat na data at mga modelo ng matematika, isang mataas na antas ng katumpakan at kawalang-kinikilingan, mas mataas na antas ng pinagkasunduan, mas mabilis na pag-unlad ng larangan, higit na nagpapaliwanag na tagumpay, pagiging dalisay ng pag -uulit, at pangkalahatang paraan ng pag-uulit.         Ang isang malapit na kaugnay na ideya (na nagsimula noong ikalabinsiyam na siglo kay Auguste Comte) ay ang mga disiplina ng agham ay maaaring ayusin sa isang herarkiya mula mahirap hanggang madali batay sa mga salik tulad ng higpit, “pag-unlad,” at kung ang mga ito ay batayan o inilapat. 

Kinuwestiyon ng mga pilosopo at istoryador ng agham ang kaugnayan sa pagitan ng mga katangiang ito at pinaghihinalaang tigas o lambot. Ang mas "maunlad" na mahigpit na agham ay hindi kinakailangang magkaroon ng mas mataas na antas ng pagkakasunduan o pagpili sa pagtanggap ng mga bagong resulta.  Ang mga karaniwang binabanggit na pagkakaiba sa pamamaraan ay hindi rin maaasahang tagapagpahiwatig Halimbawa, ang mga agham panlipunan tulad ng sikolohiya at sosyolohiya ay gumagamit ng mga modelong matematikal, ngunit karaniwang itinuturing na mga malambot na agham.   Gayunpaman, may ilang masusukat na pagkakaiba sa pagitan ng mahigpit at malambot na mga agham. Halimbawa, mas malawak na ginagamit ng mga mahigpit  na agham ang mga graph,   at ang mga soft science ay mas madaling kapitan ng mabilis na pagsasalin ng mga buzzwords . 

Ang talinghaga ay binatikos dahil sa labis na paglalagay ng mantsa sa mga malalambot na agham, na nagdudulot ng hindi makatarungang kawalan ng balanse sa pananaw ng publiko, pondo, at pagkilala sa iba’t ibang larangan.   

## Mga sanggunian
Empirikal na ebidensya

Ang **empirikal na ebidensya** o **empirikal na katibayan** ay ebidensyang nakuha sa pamamagitan ng karanasang pandama o pamamaraang pang-eksperimento. Ito ay napakahalaga sa mga agham at gumaganap ng papel sa iba't ibang larangan, tulad ng epistemolohiya at batas.

Walang pangkalahatang kasunduan kung paano tutukuyin ang mga katagang *ebidensya* at *empirikal.* Kadalasan ang iba't ibang larangan ay gumagana na may iba't ibang mga konsepto. Sa epistemolohiya, ang ebidensya ay kung ano ang nagbibigay-katwiran sa mga paniniwala o kung ano ang nagpapasiya kung ang paghawak ng isang tiyak na paniniwala ay makatuwiran . Posible lang ito kung ang katibayan ay hawak ng tao mismo. Dahil dito, may mga epistomolohista na naniniwalang ang ebidensya ay maaaring sariling karanasan o paniniwala ng isang tao. Sa pilosopiya ng agham, sa kabilang banda, ang ebidensiya ay nauunawaan bilang ang *nagpapatunay* o *nagpapawalang-bisa sa* mga pang-agham na ipotesis at nagpapasya sa pagitan ng mga magkatunggaling teorya. Para sa tungkuling ito, ang katibayan ay dapat na pampubliko at hindi kontrobersyal, tulad ng mga nakikitang pisikal na bagay o kaganapan at hindi katulad ng mga pribadong estado ng pag-iisip, upang ang ebidensya ay maaaring magsulong ng siyentipikong pinagkasunduan. Ang katagang **empirikal** ay nagmula sa Greek ἐμπειρία *empeiría*, ibig sabihin, 'karanasan'. Sa ganitong konteksto, karaniwang nauunawaan ito bilang anumang bagay na nakikita o nahahanapan ng katibayan, kumpara sa mga bagay na hindi nakikita o pawang haka-haka lamang. Karaniwang tinatanggap na ang pagmamasid ay nagsisimula sa paggamit ng sariling pandama, ngunit may pagtatalo kung hanggang saan dapat ituring na "napagmamasdan" ang mga bagay na makikita lamang sa tulong ng gamit, tulad ng bakterya na napag-aaralan sa pamamagitan ng mikroskopyo o mga positron na natutuklasan gamit ang *cloud chamber*.

Ang ebidensiyang empirikal ay mahalaga sa a *posteriori* na kaalaman o **empirikal na kaalaman**, kaalaman na ang pangangatuwiran o pagpapasinungaling ay nakasalalay sa karanasan o eksperimento. *Ang* isang *priori* na kaalaman, sa kabilang banda, ay nakikita alinman bilang likas o bilang makatwiran sa pamamagitan ng makatwirang intuwisyon at samakatuwid ay hindi umaasa sa empirikal na ebidensya. Ganap na tinatanggap ng rasyonalismo na mayroong kaalamang a *priori*, na maaaring tahasang tinatanggihan ng empirismo o tinatanggap lamang sa limitadong paraan bilang kaalaman ng ugnayan sa pagitan ng ating mga konsepto ngunit hindi tungkol sa panlabas na mundo.

Ang siyentipikong katibayan ay malapit na nauugnay sa empirikal na katibayan ngunit hindi lahat ng anyo ng empirikal na katibayan ay nakakatugon sa mga pamantayang idinidikta ng mga pamamaraang siyentipiko . Ang mga pinagkukunan ng ebidensiyang empirikal ay minsan hinahati sa obserbasyon at eksperimentasyon. Ang pinagkaiba nila ay sa eksperimentasyon lang nagkakaroon ng pakikialam o interbensiyon: ang mga pangyayari ay sinasadyang nililikha imbes na basta na lang pinapanood.

## Mga sanggunian
Deribatibo ng punsiyong trigonometriko

Nakabatay lamang ang tayahan sa mga tatsihaning kabisa () sa tatlong batayang hanggan:
: \lim_{x \rightarrow 0}\frac{\sin x}{x} =\lim_{x \rightarrow 0}\frac{x}{\sin x} = 1
: \lim_{x \rightarrow 0}\frac{\cos x - 1}{x} = 0 at
: \lim_{x \rightarrow 0}\frac{\tan x}{x} = \lim_{x \rightarrow 0} \frac{x}{\tan x} = 1
## Hanggan 
Sa pagtukoy ng hanggan ng mga tatsihaning kabisa, kadalasa’y sapat na ang panandaing *(algebraic)* manipulasyon upang maisakatuparan ito. Halimbawa, makukuha ang \lim_{x \rightarrow 0}\frac{\sin 3x}{ \tan 2x}  sa pamamagitan nito:

\lim_{x \rightarrow 0}\frac{\sin 3x}{ \tan 2x} =\lim_{x \rightarrow 0}\frac{3}{3} \cdot \frac{2}{2}\cdot \frac{x}{x}\cdot \frac{\sin 3x}{\tan 2x}=\lim_{x \rightarrow 0}\frac{3 \cdot \sin 3x}{3x}\cdot \frac{2x}{2 \cdot \tan 2x}=3\left( \lim_{x \rightarrow 0}\frac{  \sin 3x}{3x}\right) \cdot \frac{1}{2}\left(\lim_{x \rightarrow 0} \frac{2x}{ \cdot \tan 2x}\right) = \frac{3}{2}.

### Panuto ni L’Hôpital 
Minsan ay nagagamit din ang panuto ni L’Hôpital sa pagtuos ng mga hanggan. Halimbawa,

\lim_{x \rightarrow \pi /4}\frac{\sin 2x -1}{x - \pi /4} = \lim_{x \rightarrow \pi /4}\frac{2 \cos 2x }{ 1} = 2 \cos \left (2 \cdot \frac{\pi}{4} \right) = 0.  

## Deribatibo 
Narito ang hango o deribatibo ng anim na pangunahing tatsihaning kabisa: 

### Pinanggalingan 
Ang mga deribatibo sa taas ay matatamo sa katuringan nito, o
:f'(x) = \lim_{h \to 0}\frac{f(x+h)-f(x)}{h},

Ang deribatibo ng cos *x* ay matatamo sa pamamagitan ng sumusunod:

Ang deribatibo ng cos *x* ay mahahango sa pamamagitan ng sumusunod:

Samakatuwid, 

Ang deribatibo ng tan *x* ay mahahango sa pamamagitan ng kasiyangaang
\tan(x) = \frac{\sin(x)}{\cos(x)}. Samakatuwid, kung gagamitin ang panutong pangkahatian:

\frac{d}{dx} \tan(x) = \frac{\cos^2(x) + \sin^2(x)}{\cos^2(x)}

Kung gagamitin ang tatsihaning kasiyangaang: \cos^2(x) + \sin^2(x) = 1, ang pahayag ay mapapayak pa:

Para mahahango ang deribatibo ng sekway, gagamitin natin muli ang panutong pangkahatian:

:\sec(x) = \frac{1}{\cos(x)}
:\begin{align}\frac{d}{dx} \sec(x)&=\frac{d}{dx}\frac{1}{\cos(x)}\\
&=\frac{\cos(x)\frac{d 1}{dx}-1\frac{d \cos(x)}{dx}}{\cos(x)^2}\\
&=\frac{\cos(x)0-1(-\sin(x))}{\cos(x)^2}
\end{align}

Ang resulta:

:\frac{d}{dx} \sec(x) = \frac{\sin(x)}{\cos^2(x)}
Kung pasisimplehin: 

Kung gagamitin ang parehong pamamaraan sa kasekway:

:\csc(x) = \frac{1}{\sin(x)}

Ang resulta ay:

Kung gagamitin ang parehong pamamaraan sa katanway na ginamit sa tanway, ang resulta ay:

Kategorya:calculus

## Mga sanggunian
CoinsBee

Ang **CoinsBee** ay isang Alemang kompanyang pang-teknolohiya na nakahimpil sa Stuttgart, Alemanya. Pinatatakbo nito ang pinakamalaking crypto gift card platform sa buong mundo. Mula noong 2025, nag-aalok ang platform nito ng halos 5,000 brands sa higit sa 195 bansa.

Noong Setyembre 2019, ang online platform ng kumpanya, coinsbee.com, ay nag-live. Sa buong 2020, pinalawig ng CoinsBee ang alok at suporta sa wika nito para isama ang Russian, Spanish, French, at Chinese, bukod pa sa Aleman at English. Noong 2020 at 2021, pinalaki ang hanay ng produkto nito sa pamamagitan ng mga bagong integrasyon at kolaborasyon: noong 2021, nakipagpartner ang CoinsBee sa mga cryptocurrency exchange tulad ng Binance at Remitano.

## Operasyon 
Binibigyang-daan ng CoinsBee ang mga user na bumili ng mga digital na produkto gamit ang cryptocurrencies. Mula noong Enero 2025, nag-aalok ang platform ng higit sa 59,000 na produkto mula sa halos 5000 brands, kabilang ang Amazon, Netflix, Spotify, Google Play, Apple, Steam, at Razer. Suportado ang Mobile top-ups para sa 500 providers sa 148 bansa.

Available ang serbisyo sa higit 195 bansa at nakapagsilbi na sa higit 500,000 customers. Nakahimpil ang CoinsBee sa Stuttgart, Alemanya. Ang team ng kumpanya ay tumatakbo sa maraming bansa, kabilang ang Alemanya, Turkey, Poland, at Ukraine.

Si Tobias S. ang naglilingkod bilang Managing Director mula nang itinatag ang kumpanya noong 2019. Nakituwang ang kapwa-tagapagtatag na si Marius H. bilang Managing Director noong Enero 2023. Mula noong 2025, tangan ng CoinsBee ang rating na 4.5 out of 5 stars sa Trustpilot, base sa mga review ng users.

## Mga sanggunian 
Kategorya:Salaping kripto